Frank Dietsche
Dr Frank Dietsche (* 18. Oktober 1938 z Berlin) isch e dytsche Leerer un en alemannische Liedermacher.

Lääbe 
Dr Dietsche isch z Berlin uf d Wält chuu. Wun er drei Moonet alt gsii isch, isch sy Failie uf Chränzech zooge. Är isch z Löörech uf s Hebel-Gimnasium un derno uf Schuele z Baasel un z Bärn, wun er d Matura gmacht het. No dr Schuel het er z Bärn un z Minche Pedagoogik studiert un isch derno anne 1967 Grundschuelleerer woore. Unterriichtet het er an Schuele z Leiberdenga, z Sitzechilch un z Dannechilch. Ab 1970 het er z Sitzechilch gwoont, mittlerwyyli woont er z Obereggene. Är isch ghyroote un het mit syre Frau Traudel drei Chinder.

Aagregt dur dr Professor Percy G. Watkinson het er anne 1977 aagfange Lieder un Ballaade uf Alemannisch z schryybe un z vertoone. Är singt die Lieder zue dr Gitarre un het zwoo CD uusegee. 

Im Dezämber 2000 het er d Johann-Peter-Hebel-Medaille vu dr Regionalgruppe Hegau vu dr Muettersproch-Gsellschaft iiberchuu. Im April 2003 isch er mit em Europäische RegioMundart-Bryys vu dr Europäische Kultuurstiftig „Pro Europa" uuszaichnet woore.

Wäärch 
 Alemannische Lieder Vol. 1. CD-ADX 12971-1, MC-ADX 12971-2. Andex Records 1997
 Alemannische Lieder Vol. 2. CD-ADX 12972-1, MC-ADX 12972-2. Andex Records 1997

Literatur
 Gerhard Jung: Neue alemannische Dichtung am Hochrhein. Versuch einer Bestandsaufnahme. In: Badische Heimat, Heft 2 Juni 1983, S. 331-363

Weblink 
 dr Frank Dietsche uf dr Websyte vu dr Muettersproch-Gsellschaft
 Künstlerinnen & Künstler uf dr Websyte vum Projäkt „Mundart in der Schule“
 dr Frank Dietsche uf discogs.com
 dr Frank Dietsche uf last.fm

Lehrer
Alemannische Musiker
Dütsche
Läbigi Person
Maa